Tewweḍ tezrewt-nneɣ ɣer taggara-s , deg tazwara newwi-d awal ɣef temlilt tungilt des uselmed n tmaziɣt deg uɣerbaz alemams n temnaḍt n Becloul , anda id nessegzi kra n tbadutin tigejdatin n tutlayt , d umeslay nemmeslay-d ɣef tutlayt n tmaziɣt s umata deg tmurt n lezzayer nemslay-d diɣen ɣef tmukrist , nebder-d kra n turdiwin i izemmren ad ilint d tawwurt n unadi-nneɣ. Ihi, deg taggara n umahil-agi-nneɣ id yellan ɣef temlilt tungilt deg uselmed n tutlayt tamaziɣt nessaweḍ ad d-nefk tiririt ɣef kra n yiseqsiyen id-nefka deg tazwara , imi iselmaden-a n tmaziɣt fkan-aɣ-d tiririt-nsen ɣef tarrayt akked tutlayt issemmrasen deg uselmed-nsen , nnan-aɣ-d dakken tettili-d temlilt tungilt deg uselmed n tmaziɣt anda yuɣal ar usexleḍ n yinelmaden gar iɛerbawalen d imazɣawalen i yeǧǧan aselmad yessemras snat n tutlayin deg usiweḍ n yinzi i unelmad-is aya aɣ-d yini dakken turda-nneɣ i neddem d tin iṣeḥḥan ,